alexandrainst/scandi-wiki huggingface dataset:
Christian Ditlev Frederik Reventlow

Christian Ditlev Frederik lensgreve Reventlow (født 11. mars 1748, død 11. oktober 1827) var en dansk greve og statsmann og  statsminister for Danmark-Norge mellom 1797 og 1813.

Som medlem av Den store Landbokommission var han en av hovedmennene bak den nye landboreformen, som førte til opphevelsen av stavnsbåndet i 1788. Han arbeidet for større likestilling, men oppfattet det opplyste eneveldet som beste statsform.

Innenfor skogbruk var Reventlow en foregangsmann og initiativtaker til skogbruksforordningen av 1805. På sine egne gods praktiserte han sine politiske ideer lenge før de ble til lover – han opprettet skoler, nedla hoveriet og innførte moderne driftsformer.

Han ble sett på som en norgesvenn og foretok flere reiser til landet mellom 1770 og 1811.

Reventlow trakk seg som statsminister fordi han var kritisk til Frederik VIs utenriks- og økonomiske politikk som førte til krigen mot Storbritannia og etterfølgende statsbankerott.

I 1778 ble han ridder av Dannebrog og i 1803 elefantridder.

Referanser

Eksterne lenker 
 Den store Landbokommission – Aarhus universitet
  C.D.F. Reventlow og landboreformene
 Biografi på Danske konger.dk

Reventlow, Grev Christian Ditlev Frederik
Personer fra København
Dannebrogordenen
Elefantordenen
Medlemmer av Det Kongelige Danske Videnskabernes Selskab
Slekten Reventlow
Fødsler i 1748
Dødsfall i 1827
Lőrinc Schlauch

Lőrinc Schlauch (født 27. mars 1824 i Uj-Arad i Østerrike-Ungarn, død 10. juli 1902 i Nagyvárad i Ungarn, nå i Romania) var en av den katolske kirkes kardinaler, og var biskop av Nagyvárad 1887–1903.

Han ble kreert til kardinal av pave Leo XIII i 1893, med San Girolamo degli Schiavoni som tittelkirke.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Flavio Chigi den eldre (1631-1693) *1686
 Kardinal Giovanni Antonio Guadagni (1674-1759) *1724
 Kardinal Christoph Bartholomäus Anton Migazzi von Waal und Sonnenthurn (1714-1803) *1751
 Kardinal József Batthyány (1727-1799) *1759
 Erkebiskop Ferenc Fuchs (1744-1807) *1788
 Erkebiskop István Fischer de Nagy (1754-1822) *1804
 Biskop József Vurum (1763-1838) *1816
 Biskop Ferenc (František) Lajcsák (Lajčák) (1772-1833) *1825
 Kardinal János Keresztély Scitovszky (1775-1866) *1828
 Kardinal János Simor (1813-1891) *1857
 Kardinal Lőrinc Schlauch (1824-1903) *1873

Referanser

Eksterne lenker 
 Biografi på The Cardinals of the Holy Roman Church

Ungarske kardinaler
Ungarske katolske biskoper
Linjen Rebiba
Personer fra Arad
Martinique

Martinique er en øy i Det karibiske hav og et fransk oversjøisk département, med 388 000 innbyggere (2012). Hovedstaden er Fort-de-France, med  innbyggere i selve kommunen, og  innbyggere i hele Fort-de-France-området. Dette gjør Fort-de-France til en av Karibias største byer.

Martinique ble en fransk koloni i 1635, og har siden vært en fransk besittelse med unntak av korte perioder da øya var okkupert av Storbritannia. Den er nå en av Frankrikes 26 regioner og således del av Den europeiske union. Myntenheten er euro. I 2015 ga Organisasjonen for østkaribiske stater Martinique assosiert medlemskap og formell tiltredelse fant sted året etter.

I 1902 ble Martiniques største by, Saint-Pierre, ødelagt da vulkanen Montagne Pelée hadde et stort utbrudd, og nesten hele byens befolkning på  omkom.

Se også 
Kommuner i departementet Martinique

Referanser

Eksterne lenker 
 

 
Øyer i Nord-Atlanterhavet
Øyer i Nord-Amerika
Antillene
Diskett

En diskett (engelsk: Floppy disk) er et bærbart lagringsmedium, som gir mulighet for lagring av digital informasjon på sirkelformede magnetplater. Magnetplaten beskyttes av et omslag, etter hvert en femkantet plastkassett. Data blir skrevet til disketten og/eller lest når den settes i rotasjon i diskettstasjonen på en datamaskin. I dag har minnepinner (USB), skrivbare CD-/DVD--plater og datanettverk tatt over mange av oppgavene diskettene i sin tid ivaretok.

Diskettformater

Eksterne lenker 
 
 HowStuffWorks: How Floppy Disk Drives Work – By Gary Brown. (engelsk)
 Computer Hope: Teknisk og historisk informasjon om disketter (engelsk)

Digitale lagringsmedier
Fulco Luigi Ruffo-Scilla

Fulco Luigi Ruffo-Scilla (født 6. april 1840 i Palermo i Italia, død 29. mai 1895 i Roma) var en av den katolske kirkes kardinaler og var tilknyttet det pavelige diplomati og Den romerske kurie. Han var blant annet nuntius i Bayern og camerlengo.

Han ble kreert til kardinal av pave Leo XIII i desember 1891.

Andre kardinaler fra samme slagt var Tommaso Ruffo, Antonio Maria Ruffo, Fabrizio Dionigi Ruffo og Luigi Ruffo Scilla.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Kardinal Flavio Chigi III (1810-1885) *1856
 Kardinal Fulco Luigi Ruffo-Scilla (1840-1895) *1878

Referanser

Eksterne lenker 
 Biografi på The Cardinals of the Holy Roman Church

Italienske kardinaler
Italienske katolske biskoper
Pavelige nuntier
Ambassadører til Bayern
Linjen Rebiba
Personer fra Palermo
Viborg kommune

Viborg kommune er en dansk kommune og regionssenter i Region Midtjylland. Kommunesenteret er den gamle middelalderbyen Viborg, som også før regionreformen var administrasjonssenteret i det tidligere Viborg amt. 

Kommunen er den største i Danmark etter areal med 1474 km².

Viborg var før regionreformen i 2007 en kommune i Viborg amt, på 312,5 km² og med i alt 43 382 innbyggere i 2004. 

Viborg kommune er en sammenslåing av:
 Bjerringbro kommune
 Fjends kommune
 Karup kommune
 Møldrup kommune
 Tjele kommune
 Viborg kommune
 Hvam Skoledistrikt i Aalestrup kommune

Lokaldemokrati

I forbindelse med kommunalreformen 2005-07 krevde forlikspartiene avstemning i Vestfjends i Fjends kommune, og her stemte et flertall på nesten 60 % for tilknytning til Viborg. 

I Gedsted i Aalestrup kommune ble det også holdt folkeavstemning, som med 603 mot 594 stemmer besluttet å følge størstedelen av kommunen inn i Vesthimmerlands kommune i stedet for at gå inn i Viborg. Ved folkeavstemningen i Hvam Skoledistrikt i Aalestrup kommune stemte derimot 351 mot 57 å gå inn i Viborg.

I Hvorslev kommune resulterte folkeavstemningen 19. april 2005 i et flertall for å gå med i Favrskov kommune fremfor nye Viborg kommune.

Sosialdemokraten Johannes Stensgaard var borgermester 1998-2009, han fortsatte i den posisjonen gjennom kommunevalget og sammenslåingen 2005–07.

Referanser

Eksterne lenker
Aimé-Victor-François Guilbert

Aimé-Victor-François Guilbert  (født 15. november 1812 i Cerisy-la-Forêt i Normandie i Frankrike, død 16. august 1889 i Gap) var en av Den katolske kirkes kardinaler, og var erkebiskop av Bordeaux 1883–1889. 

Han ble kreert til kardinal i mai 1889 av pave Leo XIII.

Episkopalgenealogi 
Hans episkopalgenealogi er:

 Kardinal Guillaume d'Estouteville (1403-1483)
 Pave Sixtus IV (1414-1484) *bispeviet 1471
 Pave Julius II (1443-1513) *1481
 Kardinal Raffaele Sansoni Riario (1461-1521) *1504
 Pave Leo X (1475-1521) *1513
 Pave Klemens VII (1478-1534) *1517
 Kardinal Alessandro Farnese (1468-1549) *1519
 Kardinal Francesco Pisani (1494-1570) *1527
 Kardinal Alfonso Gesualdo di Conza (Gonza) (1540-1603) *1564
 Pave Klemens VIII (1536-1605) *1592
 Kardinal Pietro Aldobrandini (1571-1621) *1604
 Biskop Laudivio Zacchia (1565-1537) *1605
 Kardinal Antonio (Marcello) Barberini (sr.) (1569-1646) *1625
 Kardinal Marcantonio Franciotti (1592-1666) *1637
 Kardinal Nicolò Guidi di Bagno (|583-1663) *1644
 Erkebiskop François de Harlay de Champvallon (1625-1695) *1651
 Kardinal Louis-Antoine de Noailles (1651-1729) *1679
 Biskop Jean-François Salgues de Valderies de Lescure (1644-1723) *1699
 Erkebiskop Louis-Jacques Chapt de Rastignac (1690-1750) *1722
 Erkebiskop Christophe de Beaumont du Repaire (1703-1781) *1741
 Biskop César-Guillaume de La Luzerne (1738-1821) *1770
 Erkebiskop Gabriel Cortois de Pressigny (1745-1823) *1786
 Erkebiskop Hyacinthe-Louis de Quélen (1778-1839) *1817
 Kardinal Thomas Gousset (1792-1866) *1836
 Erkebiskop François-Augustin Delamare (1800-1871) *1856
 Kardinal Aimé-Victor-François Guilbert (1792-1866) *1836

Referanser

Eksterne lenker 
 The Cardinals of the Holy Roman Church

Franske kardinaler
Franske katolske biskoper
Linjen d'Estouteville
Personer fra departementet Manche
Frode Johnsen

Frode Johnsen (født 17. mars 1974 på Skotfoss i Skien) er en norsk tidligere fotballspiller som spilte spiss. Han er tidenes eldste norske , tidenes eldste toppscorer i Eliteserien og Europa og tidenes eldste målscorer i en europeisk klubbturnering. 

Johnsen ble toppscorer tre ganger: Delt i Tippeligaen i 2001 (sammen med Thorstein Helstad og Clayton Zane), i 2004 og 2013, den siste gang i en alder av 39 år. Det siste sørget for at han er Europas eldste toppscorer noensinne.

Han debuterte i Tippeligaen i 1999 (for ), og gikk til Rosenborg i 2000. Samme år debuterte han på , og har til sammen spilt 35 landskamper og scoret 10 mål. 16. juli 2006 undertegnet han en 18 måneders kontrakt med japanske Nagoya Grampus Eight. Han ble deretter kjøpt av det japanske fotballaget Shimizu S-Pulse.

I 2011 skrev han under en ettårskontrakt med Odd. Kontrakten har blitt forlenget flere ganger, senest i januar 2015.

Bror til Frode Johnsen, Dan Johnsen, omkom i en basehopping-ulykke 25. august 2013, 40 år gammel.

15. oktober 2013 ble Frode Johnsen tidenes eldste  i 1-1 kampen mot  i kvalifiseringen til VM i Brasil 2014 med sine 39 år, 6 måneder og 28 dager. Han kom inn som innbytter da det gjensto fire minutter av kampen. Da Odd møtte  i europaligaens første kvalifiseringsrunde, første kamp i 2015/16-sesongen, scoret Johnsen Odds andre (av totalt tre) mål. Dette betød at han med sine 41 år er tidenes eldste målscorer i en europeisk klubbturnering.

Han endte totalt på 86 mål for Odd, som gjør han til klubbens mestscorende spiller gjennom historien, sammen med Knut Seland

Referanser

Eksterne lenker 
 
 
 
  Rbk.no: Rosenborg og Nagoya Grampus Eight enige om overgang for Frode Johnsen
  Frode Johnsens profil på odd.no

Norske fotballspillere
Norske landslagsspillere i fotball for herrer
Toppscorere i Eliteserien i fotball for menn
Fotballspillere for Odds ballklubb
Fotballspillere for Rosenborg BK
Fotballspillere for Nagoya Grampus
Fotballspillere for Shimizu S-Pulse
Norske fotballspillere i Japan
Vinnere av Kniksenprisen
Mesternes Mester-deltakere
Personer fra Skien kommune
Haakon Blankenborg

Haakon Blankenborg (født 8. april 1955 i Vågå) er en norsk politiker (Ap), stortingsrepresentant for Oppland 1981-2005 og ambassadør.

Liv og virke 
Blankenborg gikk på Vinstra videregående skole fra 1972 til 1975. og arbeidet som sagarbeider ved Randsverk Sag og Høvleri fra 1975 til 1976. Han er utdannet cand. mag. fra Universitetet i Oslo (1980) med fagene historie og statsvitenskap.  

Blankenborg var stortingsrepresentant i 24 år, fra 1981 til 2005. Han var først medlem av Kirke-, undervisnings- og forskningskomiteen fra 1981 til 1986 og leder av komiteen til 1989. Fra 1989 til 1990 var han medlem av Kommunal- og miljøvernkomiteen og leder av komiteen fra 1990 til 1993. Fra 1993 til 2000 var han leder av Stortingets utenrikskomiteen og den utvidede utenrikskomite. Fra 2000 til 2001 var han sekretær i de to komiteene, og medlen fra 2001 til 2005. 

Etter at Blankenborg gikk ut av Stortinget i 2005 har hatt en karriere i utenrikstjenesten. Han var ambassadør til Serbia og sjef for den norske ambassaden i Beograd 2005-2010. I 2011 ble han avdelingsdirektør i Utenriksdepartementet hvor han ledet Vest-Balkan-seksjonen. I 2019 ble han utnevnt til ambassadør i Zagreb (Kroatia).

 2005–2010 Ambassadør til Serbia 
 2011–2019 Avdelingsdirektør i UD 
 2019– Ambassadør til Kroatia 

Haakon Blankenborg er samboer med tidligere partisekretær i Arbeiderpartiet Solveig Torsvik.

 2001–2005 Medlem av Utenrikskomiteen og Den utvidede utenrikskomiteen
 2000–2001 Sekretær for Utenrikskomiteen og Den utvidede utenrikskomiteen 
 1993–2000 Leder av Utenrikskomiteen og Den utvidede utenrikskomiteen 
 1990–1993 Leder av Kommunal- og miljøvernkomiteen 
 1989–1990 Medlem av Kommunal- og miljøvernkomiteen 
 1986–1989 Leder av Kirke- og undervisningskomiteen 
 1981–1986 Medlem av Kirke- og undervisningskomiteen
Fra 1993 til 2001 var han medlem av gruppestyret i Arbeiderpartiets stortingsgruppe.

Referanser

Eksterne lenker 
 

Norges ambassadører til Kroatia
Norges ambassadører til Serbia
Norges ambassadører til Serbia og Montenegro
Stortingsrepresentanter fra Ap
Stortingsrepresentanter for Oppland
Stortingsrepresentanter 1981–1985
Stortingsrepresentanter 1985–1989
Stortingsrepresentanter 1989–1993
Stortingsrepresentanter 1993–1997
Stortingsrepresentanter 1997–2001
Stortingsrepresentanter 2001–2005
Personer fra Vågå kommune
Audrey Horne

Audrey Horne er en bergensk rockegruppe som spiller melodisk hard rock / post-grunge. Gruppen er en supergruppe med medlemmer fra blant annet Enslaved, Sahg og Gorgoroth. Audrey Horne, som har hentet sitt navn fra en skikkelse i David Lynch sin TV-serie Twin Peaks, gav ut sin debutplate No Hay Banda i 2005. For denne fikk de Spellemannprisen 2005 i klassen metal. De var også nominert til Spellemannprisen 2007 for Le Fol i klassen metal.

Historie 
Audrey Horne ble startet i 2002 av Torkjell «Toschie» Rød, Arve «Ice dale» Isdal, Thomas Tofthagen, Kjetil Greve, Tom Cato Visnes og Herbrand Larsen.
I 2005 ga de først ut EP-en Confessions & Alcohol før de litt senere på året ga ut sitt debut-album No Hay Banda som de mottok Spellemannprisen 2005 i klassen Metal for.
I 2007 kom oppfølgeren Le Fol som de ble nominert til Spellemannprisen 2007 for i klassen Metal. Samme år valgte Herbrand og Tom Cato å forlate bandet, men Herbrand har fortsatt og samarbeide med Audrey Horne i studio både som musiker og tekniker/co-produsent.

Audrey Horne spiller melodisk Hard Rock / Post-grunge selv om enkelte medlemmer er assosiert med mer ekstreme musikk-genre som Black Metal, Ekstrem Metal og Progressiv Metal i band som Gorgoroth, God Seed, Enslaved og Deride.

I 2010 kom Audrey Horne ut med sin tredje plate, Audrey Horne på Indie Recordings. Denne hadde også en Limited Edition-versjon hvor det fulgte med 6 akustiske låter. Dette var både coverlåter, og egne akustiske. 

Tre år senere, 25. januar 2013, ble albumet Youngblood sluppet. Som ble fulgt opp med albumet Pure Heavy året etter. 

Den 12. januar 2018 kom deres 6. album, ved navn Blackout.

Bandmedlemmer

Nåværende medlemmer
Toschie – vokal
Arve «Ice Dale» Isdal – gitar
Thomas Tofthagen – gitar
Espen Lien - bass
Kjetil Greve – trommer

Tidligere medlemmer
Tom Cato Visnes – bass (2002–2007) 
Herbrand Larsen – keyboards (2002–2007)

Konsertmusikere
Eyolf Nysæther – keyboards og koring (2007–2009)
Marius Fimland – bass og koring (2007–2009)
Kim Gulbrandsen – keyboards og koring (2010)

Konsert vikar-musikere
Christer Ottesen (Magick Touch) - bass (2020)
Bård Bøge (Ribozyme) – bass (2009)
Cato Olaisen (Ribozyme) – trommer (2008)
Ole Walaunet (Deride) – gitar (2008)
Tore Christer Storlid – gitar (2008–2009)
(Ole og Tore Christer har vikariert når Arve og Thomas har vært opptatt med Enslaved og Sahg.)

Utgivelser
Confessions & Alcohol (EP) (2005)
No Hay Banda (2005)
Le Fol (2007)
Audrey Horne (2010)Youngblood (Album) (2013)Pure Heavy (2014)
Blackout (2018)
Waiting For The Night (2020)

 Musikkvideoer 
 2005: Confessions & Alcohol 2005: Dead 2007: Threshold 2013: Redemption Blues2014: Out of the City2014: Holy Roller2017: This is War2017: Audrevolution''

Eksterne lenker
 
 
 Audrey Hornes Myspace-side
 Facebook-side

Norske rockegrupper
Vinnere av Spellemannprisen
Hardrockgrupper
Grunge-band
Band etablert i 2002
2002 i Norge
Vinnere av Spellemannprisen i klassen metal
Victor-Félix Bernadou

Victor-Félix Bernadou (født 25. juni 1816 i Castres ved Albi i Frankrike, død 15. november 1891 i Sens) var en av den katolske kirkes kardinaler, og var erkebiskop av Sens 1867–1891.

Han ble kreert til kardinal i 1886 av pave Leo XIII.

Referanser 

Franske katolske biskoper
Franske kardinaler
Personer fra Castres
Placido Maria Schiaffino

Placido Maria Schiaffino (født 5. september 1829 i Genova i Italia, død 23. september 1889 i Subiaco i Italia) var en av den katolske kirkes kardinaler, og var tilknyttet Den romerske kurie. Schiaffino tilhørte benediktinerne.

Han ble kreert til kardinal i 1885 av pave Leo XIII, med Santi Giovanni e Paolo som tittelkirke.

Referanser

Eksterne lenker 
 Biografi på The Cardinals of the Holy Roman Church

Italienske katolske biskoper
Italienske kardinaler
Italienske benediktinere
Personer fra Genova
Zeferino González y Díaz Tuñón

Zeferino González y Díaz Tuñón (født 28. januar 1831 i Villoria ved Oviedo i Spania, død 29. november 1894 i Madrid) var en av den katolske kirkes kardinaler. Han ble presteviet i Manila i 1854, og virket på Filippinene i tolv år. I Spania ble han biskop av Málaga, så Córdoba, og etter hvert erkebiskop av Sevilla 1883–1885, erkebiskop av Toledo 1885–1886, og så forflyttet tilbake til Sevilla 1886–1889.

Han ble kreert til kardinal i 1884 av pave Leo XIII, med Santa Maria sopra Minerva som tittelkirke.

Referanser 

Patriarker av Vestindia
[[Kategori:Spanske kardinaler
Spanske katolske biskoper
Spanske dominikanere
Personer fra Asturias
Seksuell orientering

Seksuell orientering, også kalt seksuell legning eller bare orientering eller legning, er en persons seksuelle og romantiske preferanse.

Vanligvis vil man identifisere personer som primært heterofile eller homofile. Å definere en persons orientering kan være komplisert. For eksempel kan en føle tiltrekning til et kjønn utenfor heterofili, men av grunner som frykt eller skam likevel ikke leve dem ut. Det er også et spørsmål om en hovedsakelig føler seg tiltrukket av ett kjønn, men også ha seksuelle forbindelser med det andre kjønnet. Det er et spørsmål både om adferd, følelser, livsstil og selvidentifisering.

Senere forskning tyder på at det er glidende overganger mellom ytterpunktene på orienteringsskalaen (heterofili og homofili), snarere enn at de står som fastlåste motpoler.

Se også 
 Seksuell reorientering
 Monoseksualitet
 Biseksualitet
 Aseksualitet

Referanser
Al-Aqsa-moskeen

Al-Aqsa-moskéen (arabisk: , al-Masjid al-Aqṣā, «den fjerneste moské») er en moské i Jerusalem, bygget ca. 638 e.Kr., da muslimene erobret byen. Moskeens kuppel er 56 meter i diameter, og er dermed verdens syvende største moské. På moskeens nordøstre del er det risset inn et sitat av Muhammed. Al-Aqsa-moskeen  er palestinernes største helligdom og har blitt omtalt av avisene i mange forbindelser de siste årene.

Al-Aqsa-moskéen er den tredje viktigste moské innen islam etter Masjid al-Haram (moskeen som omgir Kaba) i Mekka  og al-Masjid an-Nabawi (profeten Muhammeds moské) i Medina.  Muslimer tror at profeten Muhammed under «den nattlige ferd» ble ført fra den hellige moské i Mekka til det sted der al-Aqsa nå ligger. Ifølge islamsk tradisjon bad Muhammed med bønneretning mot dette sted til den syttende måned etter utvandringen, da han i stedet vendte seg mot Kaba.

Da Jerusalem ble inntatt av de kristne i 1099 ble al-Aqsamoskéen omgjort til hovedkvarter for Tempelridderordenen, og var det til Saladin gjenerobret byen i 1187.

Billedgalleri

Eksterne lenker
 atlastours.net om Al-Aqsa-moskéen

   

Moskeer i Israel
Moskeer i Palestina
Byggverk fullført i 638
Mjødurt

Mjødurt er en plante i rosefamilien. I Norge vokser den i hele landet, opp til vierbeltet.

Bruk 
Mjødurten inneholder salisylsyre og ble brukt som smertestillende middel før kunstig fremstilt acetylsalisylsyre overtok. Den er en nytteplante som ofte ble brukt for den behagelige duften og noe bakteriehemmende egenskaper i forbindelse med rengjøring. Mjødurtens blader har blitt brukt i forbindelse med brygging av øl og mjød og i te etter å ha blitt tørket. Blomstene kan spises i salater. De kan tilsettes i oljer, eddiker eller geleer. De kan også brukes i vinlegging. Både blomster og blader kan tørkes. Bladene sankes inn før planten blomstrer.

Innholdsstoffer 

Mjødurt inneholder garvestoffer, salicylaldehyd, metylsalicylat og C-vitamin. Innholdsstoffene gjør at personer som er sensitive mot acetylsyrepreparater bør være forsiktige med inntak, og bør ikke bruke naturmedisinske preparater av planten.

Sitater 

I Folk og flora skriver V. J. Brøndegaard i 1979 om mjødurt: «...unge blade og blomster giver en behagelig vinsmag til øl eller mjød».

I Urtekilden kan man lese: «Mjødurt har stor plass i kulturhistorien som en duftende plante. Tidligere var det vanlig å strø gulvene med hakket mjødurt på høytidsdager fordi den duftet så godt. John Gerard skrev i sin Herball 1597 «at lukten av den gjør mitt hjerte muntert og glad, og henrykker sansene». Linné brukte blant annet navnet «karört» om planten fordi man tidligere brukte den til å gni inn trefat og kar som det skulle brygges øl eller mjød i. Planten ble også brukt direkte som øl- og brennevinskrydder. Det var vanlig å skure trekar med mjødurt for å få dem så friske og velluktende som mulig.»

Referanser

Eksterne lenker 
 

  Svensk artikkel om Mjödört i Den virtuella floran

Hvite blomster
Rosefamilien
Stauder
Medisinplanter
DKW

DKW var et tysk bil- og motorsykkelmerke startet av dansken Jørgen Skafte Rasmussen.  Firmaet eksisterte fra 1919 til 1932, da det gikk sammen med Audi, Horch og Wanderer og stiftet Auto Union.  Merket ble brukt fram til og med 1965. Auto Union ble da en del av VAG.

I Norge 
I 1928 begynte Otto Kahrs, senere grunnlegger av Statens Bilsakkyndige, å ta inn DKW-biler.  With & Wessel tok inn DKW motorsykler.  Kahrs lyktes ikke kommersielt, og With & Wessel tok over agenturet for bilene også i 1930.

Fram til andre verdenskrig hadde With & Wessel omsatt rundt 1150 person- og varebiler og enda flere motorsykler.

Eksterne lenker 
 
 Norsk DKW Union

Bilmerker
Audi
Liste over norske kringkastingssjefer

Liste over norske kringkastingssjefer viser hvem som har hatt stillingen siden den ble opprettet. Kringkastingssjefen er administrerende direktør og ansvarlig redaktør i Norsk rikskringkasting (NRK). Han eller hun blir ansatt av NRKs styre, som i sin tur er utnevnt av Kulturdepartementet. Kringkastingssjefen deltar i drøftinger i Kringkastingsrådet og kan også delta i drøftinger i distriktsprogramrådene.

Stillingen som kringkastingssjef er hjemlet i lov om kringkasting § 6-3. Kringkastingssjef fra 29. april 2022 er Vibeke Fürst Haugen. Haugen er den første kvinnelige kringkastingssjefen i NRKs historie.

Kringkastingssjefer

Referanser og fotnoter

Eksterne lenker
 Kringkastingssjefene

Kringkastingssjefer
NRK